In z'n korte leven ao Alleine vee boeken geschreven. Ok nae z'n doôd verschenen nog wèrken van um. Groôste kreeg Alleine voorà van het boek An Alarme to unconverted Sinners. Het verscheen postuum in 1671 en wier in groôte antallen verkocht. Een predikant schreef in 1702: Gin boek in het Iengelse taelgebied - de Biebel uutgezonderd - kan het evenaeren weges het antal dat verspreid wier. Er waeren er in dat jaer al 70.000 verkocht onger de titel Sure guide to heaven (Een betrouwbare gids nae d'n 'emel). Voo die tied waeren dat enorme antallen. Het boek verscheen in vee verschillende taelen. Voor zovarde bekend wier het in ieder geval vertaeld in het Duuts, Deens, Italiaâns, Nederlands, Poôls, Portugees, Roemeens en Afrikaans. Het boek is een ernstige oproep tot bekering. Mie alle meugelijke overtuugingskracht probeert Alleine z'n lezers te overreden van de noôdzaek van bekering. Een totaâloverzicht van de uutgaeven van Alleine volgt 'ieronger: